**Әкият урманында кунакта**

(Икенче кечкенәләр төркемендә белем бирү эшчәнлегенең

технологик картасы)

**Лилия ГАЛИМОВА,**

*Түбән Кама шәһәре 64 нче балалар бакчасы тәрбиячесе*

|  |  |
| --- | --- |
| **Тематик атналык** | Экология |
| **Максат** | Балаларны әкиятне эмоциональ кабул итәргә өйрәтү; әкияттәге сүзләрне истә калдыру;  геометрик фигураларны, төсләрне, яшелчә һәм җиләк-җимешләрне, кыргый хайваннарның исемнәрен ныгыту; үзара татулык тәрбияләү. |
| **Программа бурычлары** | **Белем бирү бурычы:**- проблемалы ситуацияләрдә уйланырга, иҗади фикерләргә, үзара киңәшеп аралашырга теләк тудыру. **Үстерелешле бурычлар:**- бәйләнешле сөйләм телен үстерү;- сорауларга җавап бирә алуларын ачыклау;- балаларның кул моторикасын үстерү.**Тәрбияви бурычлар:**- балаларда шатлык хисләре булдыруга шартлар тудыру; кыргый җәнлекләргә карата кайгыртучанлык хисе тәрбияләү; экологиягә карата сакчыл караш булдыру. |
| **Көтелгән нәтиҗәләр** | **«**Йомры икмәк**»** әкиятен истә калдыру. Өйрәнгән белемнәрне искә төшерү. Табигатькә карата сакчыл караш тәрбияләү. |
| **Эшчәнлек төрләре** | Танып-белү, аралашу, иҗади сәнгать, музыка, физик тәрбия, сәламәтлек, матур әдәбият. |
|  **Уртак эшчәнлекнең формалары һәм алымнары** | **Форма***:* уен**Методлар***:* уен, әңгәмә, сорауларга җавап, күрсәтмә материал, искә төшерү, тәҗрибә үткәрү, ныгыту, әдәби сүз, мактау.**Сүз байлыгын активлаштыру:** әкияти, күркә, шар, шакмак.**Алымнар:** максат кую, сораулар, күрсәтмә, искә төшерү, мактау. |
| **Алдан башкарылган эш** | **«**Йомры икмәк**»** әкиятен уку, темага кагылышлы мәгълүмат җыю, чыганаклар туплау, уеннар һәм шигырьләр өйрәнү. |
| **Җиһазлау** | фланелеграф, аудиоязма, фланелеграфта урман хайваннарының рәсеме, яшелчә һәм җиләк-җимешләр, геометрик фигуралар төшерелгән рәсемнәр, шар һәм шакмак, күркәләр; йомшак уенчыклар: йомры икмәк, куян, бүре, аю, төлке; декорация: чыршы, аю өчен тау; пластилин. |
|  **Кереш өлеш** | **Тәрбияче.** Хәерле көн, балалар! Әйдәгез әле, түгәрәккә басыйк та бер-беребезнең кәефләрен күтәрик. *(Балалар түгәрәккә баса.)*Әйдәгез түгәрәккә басыйк,Кояшның җылы нурыннанҮзебезгә көч алыйк.Татулашыйк, дуслашыйк,Шөгылебезне башлыйк!**Тәрбияче.** Балалар, ә хәзер әйдәгез, урыннарыбызга утырыйк.**Тәрбияче.** *(Тәрбияче утырырга җыена, ә урындыгында аю яшерелгән була.)* Балалар, карагыз әле, минем урынымны кемдер алган. Үзе качып утыра. Сез белмисезме, кем икән ул?**Балалар.** Юк, белмибез!**Тәрбияче.** Әйдәгез, ачып карыйк. *(Тәрбияче җәймәне ачып җибәрә, ә анда аю утыра.)* Балалар, нәрсә бу?**Балалар.** Аю**Тәрбияче.** Аю безнең балалар бакчасына йөриме соң?**Балалар.** Юк.**Тәрбияче.** Ә кайда яшисең соң ул?**Балалар.** Урманда.**Тәрбияче.** Әйе, балалар. Без тагын нинди урман хайваннарын беләбез әле? **Балалар.** Бүре, керпе, куян, поши, төлке, тиен.**Тәрбияче.** Балалар, әйдәгез, уен уйнап алабыз. Уеныбыз **«**Кайсы адашкан?**»** дип атала. *(Мольбертта кыргый хайваннарының рәсемнәре куелган, алар арасына бер йорт хайваны яшерелгән. Балалар нинди хайван адашканын һәм ни өчен икәнен әйтергә тиеш.)* **Тәрбияче.** Балалар, безнең Аю да монда килеп адашкан. Аңа монда күңелсез, аның өенә кайтасы килә. Әйдәгез, без аны урманга илтәбез. Ә урманда үзеңне ничек тотарга кирәк?**Балалар.** Тавышланмаска, чүп ташламаска, кошларга тимәскә, аерылып китмәскә.**Тәрбияче.** Әйе, бик дөрес! Ә урман ерак, җәяү бара алмыйбыз. Әйдәгез әле, тылсымлы сүзләребезне әйтәбез:Кулларны өскә күтәрик,Кулларны аска төшерик,Кулларны алга сузабыз,Кулларны яшерәбез,Күзләрне йомабыз,Әйләнәбез, әйләнәбез,Менә урманда без! |
| **Төп өлеш** | **Тәрбияче.** Балалар, карагыз әле, без урманга килеп тә җиттек. Нинди матур монда, кошлар сайрый. *(Кошлар сайраган тавыш ишетелә.)* Тыңлагыз әле, балалар, кошлар нишләптер бик моңсу сайрыйлар. Ни өчен икән?**Балалар.** Чөнки монда чүпләр ташлап калдырганнар.**Тәрбияче.** Әйе, балалар. Ә кемнәр шулай чүпләп калдырды икән соң?**Балалар.** Кешеләр.**Тәрбияче.** Бик дөрес, балалар. Кешеләр урманга ял итәргә киләләр дә, чүпләрен шунда ташлап калдыралар. Шулай чүпләп бетерсәк нәрсә була инде?**Балалар.** Урман корый, кошлар үлә, чәчәкләр, гөмбәләр үсми.**Тәрбияче.** Моны булдырмас өчен нәрсә эшләргә кирәк соң?**Балалар.** Ял иткәч чүпләрне үзеңнән соң җыеп калдырырга кирәк.**Тәрбияче.** Бик дөрес, балалар. Әйдәгез әле, без сезнең белән мондагы чүпләрне җыеп алыйк. *(Балалар чүпләрне җыялар. Кошлар тавышы ишетелә.)* Менә тыңлагыз әле, кошлар ничек шатланалар. Бик зур рәхмәт. Сез бүген бик изге эш эшләдегез! Карагыз әле, безнең аюыбыз да качып киткән. Өенә кайтканга ул бик шатланган. Балалар, күз салыйк әле, нәрсә ята ул анда? *(Тәрбияче йомры икмәкне кулына ала һәм балаларга күрсәтә.)***Балалар.** Бу – Йомры икмәк.**Тәрбияче.** Әйе, балалар, дөрес. Бу гади урман булмады, ә әкияти урманга килеп җиткәнбез. Бу урман нинди әкияттән?**Балалар.** **«**Йомры икмәк**»** әкиятеннән.**Тәрбияче.** Әйдәгез, искә төшерик әле әкиятне. Каян килеп чыккан соң безнең Йомры икмәгебез?**Балалар.** Яшәгән ди, булган ди әби белән бабай. Беркөнне әби икмәк пешергән дә суыныр өчен тәрәзә төбенә куйган. Ә икмәк тәгәрәгән дә киткән һәм менә шул урманга килеп җиткән.**Тәрбияче.** Булдырдыгыз, балалар. *(Бер агач төбендә куян утыра.)* Карагыз әле, нәрсә бу?**Балалар.** Куян.**Тәрбияче.** Куян безнең Йомры икмәгебезне ашамакчы була. Бирәбезме аңа Йомры икмәкне?**Балалар.** Юк.**Тәрбияче.** Бирмибез. *(Куянның кулында кечкенә янчык.)* Балалар, аның кулында нәрсәдер бар? Әйдәгез, карыйк әле. *(Тәрбияче ачып карый.)* Монда безгә бирем бирелгән. Әгәр без бу биремне чишә алмасак, куян йомры икмәкне ашап бетерәчәк. Биремне эшлибезме, балалар?**Балалар.** Әйе.**Тәрбияче.** Тыңлыйбыз биремне. **«**Минем кәрзинемә яшелчәләр һәм җиләк-җимешләр салынган. Сезгә ике кәрзин бирелә. Берсенә яшелчәләр, ә икенчесенә җиләк-җимешләрне аерып салырга кирәк.**»****Дидактик уен.«Яшелчәләрне җиләк-җимешләрдән аер»****Тәрбияче.** Булдырдыгыз, балалар. Әйдәгез, хәзер тикшереп алыйк. *(Тәрбияче тикшереп чыга.)* Без биремне үтәдек. Балалар, әйдәгез, без дә куянга берәр бүләк ясыйк әле.**«Ак куянкай» уены.**Ак куянкай утырган, колакларын селкетә,Менә шулай, менә шулай, колакларын селкетә. *(Балалар чүгәләп кул чукларын колак итеп селкетәләр.)*Куян туңа башлагач, аякларын селкетә.Менә шулай, менә шулай, аякларын селкетә. *(Балалар кулларын шапылдаталар.)*Куян тагы да туңа, сикергәләп тә куя.Менә шулай, менә шулай сикергәләп тә куя. *(Балалар куян булып сикерәләр.)**(Агач төбенә бүре булып киенгән тәрбияче ярдәмчесе килә, кулында кечкенә янчык.)***Тәрбияче.** Балалар, карагыз әле, бүре дә Йомры икмәк артыннан килеп җиткән. Аның да биреме бар. Әйдәгез, укып карыйк. **«**Сезгә ике бау бирелә, сез шуларның кайсы озын һәм кайсы кыска икәнен әйтергә тиеш. Шуннан соң, ике савытта күркәләр бар, сезгә берсендә күпме һәм икенчесендә күпме күркә бар икәнен билгеләргә кирәк.**»****Тәрбияче.** Булдырдыгыз, балалар. Әйдәгез, без бүрегә **«Куяннар һәм бүре»** уенын уйнап күрсәтәбез.**Тәрбияче.** Балалар, тыңлагыз әле, нинди тавыш бу? Әллә аю килә инде! *(Көй астында аю килә.)* Әйе, Йомры икмәкне ашарга аю да килеп җиткән. Әйдәгез әле, аның да биремен укып карыйк. **«**Мин сезнең урман хайваннарын белгәнегезне күрдем, ә йорт хайваннарын беләсезме икән сез? Сезгә йорт хайваннарын тавышлары буенча танырга кирәк булачак**.»****Дидактик уен. « Тавышыннан таны»****Тәрбияче.** Афәрин, балалар! Бу биремне дә без үти алдык. Әйдәгез, аюга үзебезнең шигырьне бүләк итәбез. *(Аю турында шигырь сөйләү.)* |
|  **Йомгаклау** | **Тәрбияче.** Безнең хәйләкәр төлкебез дә килеп җиткән. Балалар, әкияттә төлке нәрсә эшли әле ул?**Балалар.** Йомры икмәкне ашый.**Тәрбияче.** Ә без Йомры икмәкне төлкегә бирәбезме соң?**Балалар.** Юк.**Тәрбияче.** Юк, бирмибез. Әйдәгез әле, төлкенең дә биремен карыйбыз. **«**1 нче бирем: Мин сезгә геометрик фигуралар алып килдем. Сезгә аларның төсләрен һәм нинди геометрик фигура икәнен әйтергә кирәк. 2 бирем: Мин сезгә шар һәм шакмак алып килдем. Сезгә аларның аермасын табарга. Мәсәлән: Шар ни өчен тәгәри, ә шакмак тәгәрәми?» *(Балалар җавап бирә.)***Тәрбияче.** Булдырдыгыз, балалар. Йомры икмәкне төлкедән дә коткардык. Төлке күңелсезләнеп китмәсен һәм башка Йомры икмәкне ашамасын өчен, без аңа пластилиннан йомры икмәкләр ясыйк. Йомры икмәк нинди геометрик фигурага охшаган?**Балалар.** Түгәрәккә ошаган.**Тәрбияче**. Әйе, балалар, түгәрәк. Хәзер без дә түгәрәкләр әвәлибез. *(Пластилиннан Йомры икмәк ясыйлар.)* Әйдәгез, Йомры икмәкләребезне төлкегә бүләк итик. **Тәрбияче.** Менә без Йомры икмәгебезне бөтен хайваннардан да коткардык. Йомры икмәк безгә рәхмәт әйтә, агач төбендә безгә дигән бүләге дә бар. *(Балалар бүләкне алалар.)* Әйдәгез, балалар, безгә кайтырга кирәк, тылсымлы сүзләребезне әйтәбез. *(Тылсымлы сүзләр әйтелә.)***Тәрбияче.** Менә без үзебезнең балалар бакчасына кайтып та җиттек. Балалар, сезгә сәяхәтебез ошадымы?*(Балаларның җавабы.)***Тәрбияче.** Без нинди әкияттә кунакта булдык?**Балалар.** “Йомры икмәк” әкиятендә кунакта булдык.**Тәрбияче.** Балалар, шуның белән шөгылебез тәмам, бик зур рәхмәт сезгә!  |